Sakarias Kankaanpää

Sakarias (Sakari) Kankaanpää (; 1880 Suomi – 22. syyskuuta 1938 Petroskoin lähellä) oli neuvostoliitonsuomalainen kirjailija.

Kankaanpää työskenteli Yhdysvalloissa kolmekymmentä vuotta palkkatyöläisenä. Hän toimi ennen vuotta 1914 vähän aikaa amerikansuomalaisen Työmies-lehden toimittajana ja kuului sen johtokuntaan vuosina 1925–1927.

Kankaanpää siirtyi Yhdysvalloista Neuvosto-Karjalaan vuonna 1931. Hän oli ensin vuoden rakennustöissä, keräsi sitten Venäjän sisällissodan muistelmia Karjalan tutkimusinstituutille ja siirtyi myöhemmin puusepäksi Petroskoin suksitehtaalle.

Kankaanpää julkaisi muutamia kertomuksia Rintamassa ja muissa aikakausjulkaisuissa. Hänen romaaninsa Voittamattomat ilmestyi vuonna 1934. Kaunokirjalliselta tasoltaan vaatimattoman teoksen aiheena ovat Venäjän sisällissodan tapahtumat Karjalassa. Heimosodista kertova romaani Interventio jäi kiinni sensuuriin. Kolhoosiaiheisen romaanin Vihreä lakeus oli määrä valmistua vuonna 1937. Kankaanpää hyväksyttiin Neuvostoliiton kirjailijaliiton ehdokasjäseneksi vuonna 1936.

Kankaanpää pidätettiin kesäkuussa 1938, tuomittiin kuolemaan vakoilusta ja ammuttiin. Hänet todettiin syyttömäksi vuonna 1989.

Teoksia
 Voittamattomat: Romaani. Petroskoi: Kirja, 1934.

Lähteet 

Venäjän suomenkieliset kirjailijat
Stalinin vainoissa kuolleet
Venäläiset teloitetut
Suomalaiset teloitetut
Vuonna 1880 syntyneet
Vuonna 1938 kuolleet
Neuvostoliitonsuomalaiset henkilöt
:Luokka:Amerikansuomalaiset henkilöt